**Հաշիմյան համալսարան** (արաբ․՝ الجامعة الهاشمية‎‎), հաճախ կրճատ **HU**, Հորդանանի պետական համալսարաններից մեկն է։ Այն հիմնադրվել է 1995 թվականին։ Համալսարանը գտնվում է Զարքա քաղաքի մերձակայքում։ Ինչ վերաբերում է ուսումնական համակարգերին, ապա կիրառվում է վարկային ժամային համակարգը։ Յուրաքանչյուր քոլեջ ունի իր վարկային ժամերի թվաքանակը։ Այն Հորդանանի առաջին համալսարանն է, որը կիրառում է երկու-ամառային-կիսամյակ համակարգը։ Հաշիմյան համալսարանը առաջարկում է մի շարք տարբեր վարպետության ծրագրեր։ Այն նաև առաջարկում է միջազգային ընդունելության ծրագիր, որը թույլ է տալիս ոչ հորդանանցի ուսանողներին ընդունվել համալսարան։

Աշխարհագրական դիրք
------------------

Հաշիմյան համալսարանը գտնվում է Զարքա քաղաքում, երկու միջազգային մայրուղիներին զուգահեռ կողմում։ Համալսարանի արևմտյան դարպասը, որը գլխավոր դարպասն է, բացվում է դեպի միջազգային ավտոմայրուղին, որն Ամմանը կապում է Մաֆրակի և Իրբիդի հետ, իսկ այնտեղից էլ՝ դեպի Սիրիա։ Հարավային դարպասը բացվում է դեպի Ազզարքա, իսկ այնտեղից` դեպի Իրաք և Սաուդյան Արաբիա տանող մայրուղին։

Պատմություն
-----------

Հաշիմյան համալսարանի մուտք
Հաշիմյան համալսարանի ստեղծման մասին Թագավորական հրամանագիրը տրվել է 1991 թվականի հունիսի 19-ին։ Համալսարանում ուսուցումը սկսվել է 1995 թվականի սեպտեմբերի 16-ին։ Համալսարանի տեղակայման ընդհանուր տարածքը 8519 ակր է։ Համալսարանը վերականգնվող էներգիայի և բարձրագույն կրթության ասպարեզում իր նվաճումների համար ստացել է առաջին կարգի անկախության աստիճան։

Ֆակուլտետներ
------------

Համալսարանը բաղկացած է 19 քոլեջներից (ֆակուլտետներից) և ինստիտուտներից։ Այն ունի 52 մասնագիտություն բակալավրի աստիճանում և 35 մասնագիտություն ասպիրանտուրայում (մի շարք մասնագիտական դիպլոմային ծրագրերից բացի, դոկտորի, մագիստրատուրայի, բարձրագույն դիպլոմավորի աստիճաններ)։

### Բժշկական ֆակուլտետ

Բժշկական ֆակուլտետ
Հաշիմյան համալսարանի բժշկական ֆակուլտետի ստեղծման մասին հրամանագիրը տրվել է 2005/2006 ուսումնական տարում։ Ֆակուլտետն ուսանողների առաջին հոսքն ընդունեց 2006/2007 ուսումնական տարում։ Համագործակցության արձանագրություն է ստորագրվել առողջապահության նախարարության և Թագավորական բժշկական ծառայությունների հետ։ Համաձայնագիրը ներառում է մի շարք պայմաններ, որոնք նպաստում են բժշկության բնագավառում գիտելիքների օժանդակմանը և աջակցմանը, ինչպես նաև գիտական և գործնական փորձի փոխանակմանը։ Ֆակուլտետի մշտական խորհուրդն ստեղծվել է ստանդարտների կիրառման և բժշկության բակալավրի աստիճան շնորհող ուղեցույցների իրականացման համար։ Խորհուրդը կատարելագործեց ուսումնական պլանը և այս աստիճանի շնորհման ընթացքի նկարագրությունը։ Քոլեջը 257 վարկային ժամերը լրացնելուց հետո շնորհում է բժշկության դոկտորի աստիճան։ Ծրագիրը փոփոխվել է 2011 թվականին սկզբին՝ ավելի շատ ուշադրություն դարձնելով գործնական տարրերի վրա։ Ֆակուլտետը պաշտոնապես բացվեց 2010թվականին բացման հանդիսավոր արարողությամբ, որին իր վսեմությամբ ներկա էր թագավոր Աբդուլլահ II-ը։ Ֆակուլտետը ներառված է բժշկական դպրոցների համաշխարհային տեղեկատուի մեջ։

### Ճարտարագիտության ֆակուլտետ

Ճարտարագիտության ֆակուլտետ
Ճարտարագիտության ֆակուլտետը ստեղծվել է 1998 թվականին օգոստոսին։ Ֆակուլտետը բակալավրի և ասպիրանտուրայի աստիճաններով ութ ծրագրեր ունի։ Բակալավրի աստիճաններ կան ճարտարապետության, քաղաքացիական շինարարության, էներգետիկայի, արդյունաբերական, կենսաբժշկության, մեխանիկական, համակարգչային և մեխաթրոնիկ (մեխանիկան և էլեկտրոնիկան միավորող) ճարտարագիտության բնագավառներում։ Ֆակուլտետի կողմից առաջարկվում են մագիստրոսական ծրագրեր մեխանիկական և քաղաքաշինական ճարտարագիտության, էներգետիկայի, սպասարկման կառավարման և տեխնոլոգիաների փորձարկման բնագավառներում։ 2018թվականին օգոստոսի 28-ին ֆակուլտետը լրացրեց Ճարտարագիտության և տեխնոլոգիաների հավատարմագրման խորհրդի չափանիշները (ABET):

### Գիտությունների ֆակուլտետ

Գիտության ֆակուլտետը 1995/1996 թվականներին ի սկզբանե ստեղծվել է որպես գիտության և արվեստի միացյալ ֆակուլտետի մի մաս։ 1998/1999 թվականին երկրաբանության բաժինը բաժանվեց ֆակուլտետից և 2001/2002 թվականներին դարձավ բնական ռեսուրսների և շրջակա միջավայրի ֆակուլտետի մաս։ Այն ունի չորս ֆակուլտետներ, որոնք են՝ ֆիզիկա, մաթեմատիկա, քիմիա և կենսատեխնոլոգիա։

### Արվեստների ֆակուլտետ

Արվեստների և գիտությունների ֆակուլտետ
Արվեստի ֆակուլտետը ակտիվ գործունեություն է ծավալում համալսարանի հիմնադրման օրվանից՝ 1995 թվականից։ Ֆակուլտետն առաջարկում է չորս հիմնական դասընթացներ.

* Արաբերեն լեզու և գրականություն
* Անգլերեն լեզու և գրականություն
* Գրականություն և մշակութային հետազոտություններ
* Հումանիտար և հասարակական գիտություններ, հարակից հումանիտար գիտություններ
* Միջազգային հարաբերություններ և ռազմավարական հետազոտություններ։

Ֆակուլտետը մագիստրոսի աստիճան է նախատեսում արաբական գրականության, արաբական լեզվաբանության, անգլերեն լեզվի և գրականության, խաղաղության ուսումնասիրության և հակամարտությունների կառավարման բնագավառներում։ Վերջերս, թարմացված PhD ծրագիրը պաշտոնապես ընդունվեց արաբերեն լեզվի և գրականության մեջ։

### Տնտեսագիտական և վարչական գիտությունների ֆակուլտետ

Տնտեսագիտական և վարչական գիտությունների ֆակուլտետ
1995 թվականի սեպտեմբերին հիմնադրվելուց ի վեր տնտեսագիտության և վարչական գիտությունների ֆակուլտետն ունի տարբեր մասնագիտացված ծրագրեր, որոնք ուղղված են ֆակուլտետի կրթական նպատակներին հասնելու համար։ Այս գլխավոր հետաքրքրությունների ներքո, ֆակուլտետն առաջարկում է հետևյալ մասնագիտությունները` բանկային գործ և ֆինանսական գիտություններ, հաշվապահություն, բիզնեսի կառավարում, տնտեսագիտություն, ֆինանսական տնտեսագիտություն, վարչական տեղեկատվական համակարգեր, ապահովագրական և ռիսկերի կառավարում, հյուրանոցային կառավարում, հաշվապահություն առևտրային իրավունք։ Ֆակուլտետը նաեւ տրամադրում է հետևյալ մագիստրոսական ծրագրերը՝ հաշվապահական հաշվառում եւ ֆինանսավորում, բիզնեսի կառավարում, արտադրություն գործառնություններ, Ֆինանսավորում և ներդրում, բիզնեսի կառավարում (Տեխասի համալսարանի/Արլինգթոն հետ փոխադարձ ծրագիր)։ Բակալավրիատի դասընթացների ընդլայնումը դրականորեն է ազդում ընդգրկված ուսանողների թվի վրա։ Վիճակագրական տվյալներով, 2007/2008 թվականների ընթացքում ֆակուլտետ է ընդունվել 3880 հոգի, համեմատած 1995/1996 թվականներին ընդունված 123 ընդունվածների հետ։ Ներկայումս մագիստրատուրայում կա 174, բակալավրիատում՝ 3706 ուսանող։

### Առողջության պահպանման ֆակուլտետ

Առողջության պահպանման գիտությունների ֆակուլտետ
Առողջության պահպանման ֆակուլտետը հիմնադրվել է 1998 թվականին (2/1/98) հոգաբարձուների խորհրդի որոշմամբ։ Ուսանողների առաջին ընդունելութունը կատարվել է 2000 թվականին այս բժշկական ոլորտի կարևորության համապարփակ ուսումնասիրությունից հետո։ Ֆակուլտետը բակալավրի աստիճան է տրամադրում հետևյալ ծրագրերում.

* Կլինիկական սնուցում և դիետիկա
* Ֆիզիկական և մասնագիտական թերապիա
* Բժշկական պատկերների տտացում
* Բժշկական լաբորատորիայի գիտություններ

Այն նաև տրամադրում է բժշկական լաբորատորիայի գիտական աստիճան.

### Բուժքույրական ֆակուլտետ

Բուժքույրական ֆակուլտետ
Այն հիմնադրվել է 1999 թվականին՝ Հորդանանի առողջապահության ոլորտում առաջընթացի ապահովման համար։ Ընդ որում, ֆակուլտետն առաջարկում է մեկ բակալավրիատ՝ բուժքույրական, և մագիստրատուրայի 2 բաժին` քաղցկեղով հիվանդների խնամք և մեծահասակների առողջության պահպանում։

### Ֆիզիկական կուլտուրայի և սպորտային գիտությունների ֆակուլտետ

Օթման Բդեիր մարզադահլիճ
Ֆիզիկական կուլտուրայի և սպորտային գիտությունների ֆակուլտետը հիմնադրվել է 1998 թվականին։ Ֆակուլտետը կյանքի կոչվեց տեղական համայնքի աճող կարիքները բավարարելու և անհրաժեշտ մակարդակի վրա պահելու համար։ Այնուամենայնիվ, 1999/2000 ուոումնական տարում ֆակուլտետն ընդունեց իր առաջին ուսանողներին։ Ֆակուլտետը տրամադրում է բակալավրի և մագիստրոսի աստիճաններ հետևյալ մասնագիտութուններով՝

* Ֆիզիկական կրթություն և սպորտային գիտություններ
* Մարզչական և սպորտաիին կառավարում։

### Կրթական գիտությունների ֆակուլտետ

Կրթական գիտությունների ֆակուլտետ
Կրթական գիտությունների ֆակուլտետը Հաշիմյան համալսարանի սիրտն ու հոգին է։ Ֆակուլտետը ավարտական կուրսի ուսանողներին և շրջանավարտներին առաջարկում է խիստ և առաջադեմ կրթություն կրթական, մանկավարժական գիտությունների և խորհրդատվական հոգեբանության բնագավառներում և ուսումնական բազմաթիվ ոլորտներում ուսանողներին մաննագիտանալու մեծ հնարավորություններ է ընձեռում։ Այն հիանալի վայր է ուսուցման հետազոտական գործունեության համար, որտեղ անձին որպես ամբողջություն են դաստիարակում և բացում են դռները այն կարիերիստների համար, որոնք փոփոխութուն են իրականացնում։ Ֆակուլտետը հիմնադրվել է 1995/1996 թվականին և բակալավրի և մագիստրատուրայի ատտիճաններ է տրամադրում հետևյալ ծրագրերով

* Կրթական հոգեբանություն/Ուսանողական հոգեբանություն
* Արվեստի դասակարգման ուսուցում
* Կրթական հիմնադրամներ և վարչակազմ
* Դասավանդում և ուսումնական ծրագիր։

### Արքայազն Հուսեյն Բին Աբդուլլա II-ի տեղեկատվական տեխնոլոգիաների ֆակուլտետ

Արքայազն Հուսեյն Բին Աբդուլլա II-ի տեղեկատվական տեխնոլոգիաների ֆակուլտետ
Հաշիման համալսարանի արքայազն Հուսեյն Բին Աբդուլլա II-ի տեղեկատվական տեխնոլոգիաների ֆակուլտետը հիմնադրվել է 2001/2002 թվականին տեղեկատվական տեխնոլոգիաների շարունակական զարգացման, այս ոլորտում ժամանակին համընթաց և արագ փոփոխությունների տեմպերի պահպանման, տարածաշրջանային և միջազգային տեղեկատվական տեխնոլոգիաների ոլորտում բարձր որակավորում ունեցող մասնագետների աճող պահանջարկին ի պատասխան։

Ֆակուլտետը բակալավրի աստիճան է տրամադրում հետևյալ ծրագրերում.

* Համակարգչային գիտություն և ծրագրեր
* Համակարգչային տեղեկատվական համակարգեր
* Ծրագրային ապահովման ճարտարագիտություն
* Բիզնեսի կառավարման տեխնոլոգիա
* Այն նաև տրամադրում է մագիստրատուրա՝ տեղեկատվության և ստեղծագործական համակարգերի և ծրագրավորման ճարտարագիտության մեջ։

### Թագուհի Ռանիայի մանկության ֆակուլտետ

Թագուհի Ռանիայի մանկության ֆակուլտետ գիտական հետազոտությունների դեկանատի կողքին
Ֆակուլտետը հիմնադրվել է 2002 թվականին, որպես առաջին ֆակուլտետ նվիրված Հորդանանում վաղ մանկության կրթությանը և ծառայություններին։ Ֆակուլտետի հիմնական նպատակն է ապահովել բարձր որակավորում ունեցող շրջանավարտներով, ովքեր մասնագիտորեն և էթիկապես պատրաստ են աշխատել երեխաների և նրանց ընտանիքների հետ՝ տեղական եւ տարածաշրջանային մակարդակներում։ Ֆակուլտետը տրամադրում է բակալավրի աստիճան վաղ մանկության կրթության, վաղ մանկության խնամքի և հատուկ կրթության ոլորտներում։ Այն ապահովում է բակալավրի երկու ծրագիր.

* Երեխաների կրթություն
* Հատուկ կրթություն

### Թագուհի Ռանիայի զբոսաշրջության և ժառանգության ֆակուլտետ

Թագուհի Ռանիայի զբոսաշրջության և ժառանգության ֆակուլտետ
Թագուհի Ռանիայի զբոսաշրջության և ժառանգության ֆակուլտետը հիմնվել է 1999/2000 թթ զբոսաշրջության, անտառների պահպանության և մշակութային ռեսուրսների կառավարման ոլորտներում։

Այն տրամադրում է բակալավրի աստիճան հետևալ ծրագրերով`

* Պահպանողական գիտություններ
* Կայուն զբոսաշրջություն
* Մշակութային ռեսուրսների կառավարում և թանգարանագիտություն։

### Բնական ռեսուրսների և շրջակա միջավայրի ֆակուլտետ

Բնական ռեսուրսների և շրջակա միջավայրի ֆակուլտետ
Բնական ռեսուրսների և շրջակա միջավայրի ֆակուլտետը հողի, ջրի և շրջակա միջավայրի ինստիտուտի այլընտրանքային անվանումն է, որը հիմնադրվել է 1999 թվականին սկզբին։ Նման ֆակուլտետ ունենալու նպատակն էր ամրապնդել Հաշիման համալսարանի ներգրավվածությունը, նրա ստորաբաժանումներն են հողերի կառավարման և շրջակա միջավայրի բաժինը, երկրաբանական գիտությունների և շրջակա միջավայրի բաժինը, ջրային տնտեսության կառավարման և շրջակա միջավայրի բաժինը։

### Դեղագործության և դեղագիտական գիտությունների ֆակուլտետ

Դեղագործության և դեղագիտական գիտությունների ֆակուլտետ
Համալսարանը դեղագործության բակալավրի աստիճան է տրամադրում երկու մասնագիտության գծով` ադմինիստրատիվ դեղագործություն և արդյունաբերական դեղագործություն։ Այս ֆակուլտետն ընդունեց իր առաջին խմբի ուսանողներին 2013 թվականին աշնանային կիսամյակում։ Ֆակուլտետն անդամագրվել է 2015 թվականին ստեղծված հիպոտեկային դեղագործությանը՝ ուսանողների կրթության և գործնական առումով մասնագիտացումը բարձրացնելու համար։

### Ուսանողական գործերի դեկանատ

Ուսանողական գործերի դեկանատ
Դեկանատը ստեղծվել է 1995-1996 թթ։ Այն հիմնականում կապված է ուսանողների և տեղական համայնքի հետ։ Այն նպատակ ունի ապահովել ուսանողների ֆիզիկական, մտավոր, սոցիալական և ֆիզիոլոգիական զարգացումը` նրանց անձնական հատկանիշները խթանելու համար, որպեսզի լինեն ապագա ղեկավարներ և կարողանան որևէ պատասխանատվություն կրել։ Դեկանատը նպատակ ունի բարձրացնել երկրին (Հորդանան) նվիրվածությունը և հավատարմությունը, խմբային աշխատանքի, միասնության և փոխանակման զգացողությունը։ Բացի այդ, այն ամրապնդում է ազգային միասնությունը։ Դեկանատը բաժանված է յոթ բաժինների.

Ծանոթագրություններ
------------------

1. ↑  "Hashemite University/ faculty of science 2nd summer semester" (PDF). Արխիվացված է the original (PDF) 2017 թ․ մարտի 12-ին. Retrieved 2018 թ․ հոկտեմբերի 26. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Hashemite University official website/ location". Արխիվացված է the original 2017 թ․ մարտի 12-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Hashemite University official website/ Establishment". Արխիվացված է the original 2017 թ․ մարտի 12-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  jordantimes, King honours pioneers on 70th Independence Day.
5. ↑  world directory of medical schools official website.
6. ↑  "Faculty of Engineering official page at Hashemite University official website". Արխիվացված է the original 2017 թ․ մարտի 12-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  the hashemite university official website.
8. ↑  "The Faculty of Arts official page". Արխիվացված է the original 2017 թ․ փետրվարի 22-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "The Faculty of Arts official page- about faculty". Արխիվացված է the original 2017 թ․ մարտի 12-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
10. ↑  "Faculty of Economics and Administrative Sciences at hashemite university". Արխիվացված է the original 2017 թ․ փետրվարի 22-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
11. ↑  "Faculty of Allied Health Sciences official page at Hashemite University official website". Արխիվացված է the original 2017 թ․ մարտի 12-ին. Retrieved 2018 թ․ հոկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
12. ↑  "faculty of nursing official web page". Արխիվացված է the original 2017 թ․ հունվարի 4-ին. Retrieved 2018 թ․ հոկտեմբերի 29. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  "Faculty of Physical Education and Sport Science official website". Արխիվացված է the original 2017 թ․ ապրիլի 2-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
14. ↑  "Faculty of Educational Sciences at hashemite university". Արխիվացված է the original 2017 թ․ հունվարի 6-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
15. ↑  "The Faculty of Prince Hussein Bin Abdulla II of Information Technology official web page". Արխիվացված է the original 2017 թ․ հոկտեմբերի 17-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
16. ↑  "Queen Rania Faculty for Childhood official web page". Արխիվացված է the original 2017 թ․ ապրիլի 3-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
17. ↑  "Queen Rania Faculty of Tourism & Heritage official web page". Արխիվացված է the original 2017 թ․ հունվարի 4-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
18. ↑  "Faculty of Pharmaceutical Sciences official page". Արխիվացված է the original 2017 թ․ հունվարի 4-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
19. ↑  "Deanship of Students Affairs- about deanship". Արխիվացված է the original 2017 թ․ հունվարի 7-ին. Retrieved 2018 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | ISNI: 0000000405281681 · Microsoft: 157392197 |

 |